Burbiškis

Apie kaimą Radviliškio rajone žr. Burbiškis (Radviliškis).

Burbiškis – kaimas Anykščių rajono savivaldybėje, 7 km į rytus nuo Anykščių. Seniūnaitijos centras. Stovi medinė Burbiškio Švč. Jėzaus Širdies bažnyčia (pastatyta 1955 m.), Burbiškio pradinė mokykla, paštas (LT-29009). Išlikęs Burbiškio dvaras (jame įsikūrusi mokykla).

Geografija 

Kaimas yra abipus Anykštos upės, į vakarus nuo Rubikių ežero. Įkurtas Burbiškio kraštovaizdžio ir architektūros draustinis.

Istorija 

Nuo 1690 m. Vilniaus vaivadijos dūmų sąraše minimas Burbiškio dvaras. Jis priklausė Vilniaus akademijai, vėliau Minsko seniūnui, XIX a.–XX a. pradžioje jį valdė Venclavovičiai, kurie pastatydino rūmus, pasodino parką, dvare įkūrė gobelenų dirbtuvę. 1932 m. sodybą nupirko iš JAV grįžęs kunigas Pranciškus Zabiela, kuris rūmuose įkūrė bažnyčią, kleboniją ir pradinę mokyklą. 1954 m. bažnyčią iškėlus rūmuose veikė mokykla.

1950–1992 m. buvo kolūkio centrinė gyvenvietė. 1954 m. atidaryta biblioteka, 1956 m. kultūros namai, 1986 m. lopšelis-darželis, medicinos punktas.

Mokykla 

1933 m. įsteigta pradžios mokykla, 1947–1958 m. progimnazija, 1958–1960 m. vidurinė, 1960–1994 m. septynmetė, nuo 2002 m. vėl pradžios mokykla, Anykščių vidurinės mokyklos pradinio ugdymo skyrius.

Gyventojai

Šaltiniai 

 
 

Anykščių rajono savivaldybės gyvenvietės